वॉशिंगटन. अमेरिका में एक भारतीय इमिग्रेंट को एक फ्रॉड स्कीम के जरिए 25 मिलियन डॉलर (170 करोड़ रुपए) कमाने के आरोप में 9 साल की जेल की सजा सुनाई गई है। अमित चौधरी (44) नाम के शख्स को अलेक्जेंड्रिया फेडरल कोर्ट ने यह सजा सुनाई है। चौधरी को पिछले साल 21 सितंबर को इस मामले में दोषी करार दिया गया था। मुझे टीवी एक्ट्रेस ने फंसाया...
- अलेक्जेंड्रिया फेडरल कोर्ट ने अमित चौधरी को सजा गुरुवार को सुनाई। इस पर चौधरी ने कहा, "मैंने कभी सपने में भी नहीं सोचा था कि मुझे क्रिमिनल करार दिया जाएगा। मुझे इंटरनेशनल आइडेंटिटी थेफ्ट स्कीम में एक टीवी एक्ट्रेस ने फंसाया है।"
- अमित चौधरी वर्जीनिया के एशबर्न का रहने वाला है। उसे पिछले साल 21 सितंबर को इस मामले और मनी लॉन्ड्रिंग का दोषी करार दिया गया था।
1000 लोगों को लगाया चूना
- भारत के रहने वाले चौधरी पर विदेशों में रहने वाले रिश्तेदारों की मदद से करोड़ों डॉलर के इस घोटाले को अंजाम देने का आरोप था।
- चुराए गए क्रेडिट कार्ड्स से वह बैंक खाते खोल मनी लॉन्ड्रिंग को अंजाम देता था।
- चौधरी एक सस्ते ट्रैवल पैकेज के विज्ञापन से जुड़ी स्कीम का हिस्सा था। वह कस्टमर्स के पैसों से अपने होटल के खर्चे और एयर फेयर भी चुकाता था। इसके लिए वह चुराए गए क्रेडिट कार्ड्स का इस्तेमाल करता था।
- चौधरी ने इस तरह 1000 से ज्यादा लोगों को चूना लगाया और 170 करोड़ रुपए कमाए।
बचने के लिए बनवाए थे फर्जी पासपोर्ट
- इस साजिश में शामिल एक शख्स भारत में अमेरिकन एक्सप्रेस में काम करता है। उस पर चौधरी की मदद करने का आरोप है।
- चौधरी ने बचने के लिए फर्जी पासपोर्ट भी बनवाए थे, जिसमें उसने एक्ट्रेस लॉरा वंडरवुर्ट की फोटो का इस्तेमाल किया था।
- इस मामले का खुलासा तब हुआ, जब FBI के एक एजेंट ने एक्ट्रेस की फोटो पहचान ली। फोटो टेलीविजन शो 'V' से ली गई थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva